Demi Moore

Demi Moore (tikrasis vardas Demi Gene Guynes; g. 1962 m. lapkričio 11 d.) – JAV aktorė, prodiuserė ir režisierė.
Pavardę Moore ji pasiliko po pirmosios santuokos su muzikantu Freddy Moore (1980–1985 m.).

 Biografija 
Moore tėvai išsiskyrė vos po dviejų santuokos mėnesių, dar prieš Demi gimimą. Kai jai buvo trys mėnesiai, motina ištekėjo už laikraščių reklamos pardavėjo ir šeima dėl patėvio darbo dažnai keitė gyvenamąją vietą. Apie tai, kad motinos vyras Dan Guynes yra ne jos tėvas, ji suprato radusi tėvų santuokos liudijimą, kuriame buvo parašyta, kad jie susituokė 1963 m. vasarį, tuo tarpu Demi gimė 1962 m. Nepaisant to, Demi visada jį laikė savo tikruoju tėvu. 1978 m. Demi motina Virginia ir Danas išsiskyrė, o 1980 m. jis, būdamas 37-erių, nusižudė.

Demi motina ne kartą buvo areštuota už vairavimą išgėrus, taip pat padegimą. 1998 m., būdama 54-erių, ji mirė nuo vėžio.

Demi turi motinos įbrolį Morganą ir du tėvo įbrolius – Charles ir James bei įseserę Charlotte. Pastaroji 2012 m. duotame interviu pareiškė, kad su Demi nebuvo susitikusi daugiau kaip 30 metų. James 2006 m. buvo nuteistas 10 metų kalėti dėl užpuolimo sunkinančiomis aplinkybėmis.

 Karjera 
Būdama 16-os, Moore metė mokyklą ir pasirašė sutartį su modelių agentūra „Elite“ darbui Europoje. Beveik tuo pat metu, susipažinusi su būsima aktore Nastassja Kinski ir jos paveikta, pradėjo lankyti aktorinius kursus.Collins, p. 145

1979 m. rugpjūtį, dar nesulaukusi 17-os, Demi naktiniame klube Los Andžele susipažino su muzikantu Freddy Moore, kuris tuo metu buvo vedęs. 1980 m. vasarį, po 6 pažinties mėnesių, jiedu susituokė ir persikėlė į Vakarų Holivudą.

1980–1981 m. Demi prisidėjo prie Freddy grupės „The Nu Kats“ rašomų dainų, taip pat pasirodė dainos „It‘s Not A Rumour“ vaizdo klipe.
1981 m. spalį Demi debiutavo kine – atliko nedidelį vaidmenį mažo biudžeto dramoje „Choises“. Po metų ji pasirodė siaubo filme „Parasite“ bei komedijoje „Young Doctors in Love“, kur jos pavardė nepateko į titrus. 1982–1983 m. Moore gavo reikšmingesnį vaidmenį kanalo ABC muilo operoje „General Hospital“.
Karjeros lūžiu tapo 1985 metais režisieriaus Joel Shumacher filmas „Šventojo Elmo ugnys“, kuris, nors ir nepalankiai sutiktas kritikų, sulaukė didelio pasisekimo tarp žiūrovų. Vėliau, 1986 m., pasirodę filmai „About Last Night“, „One Crazy Summer“ ir „Wisdom“ sustiprino Demi, kaip aktorės, pozicijas ir leido jai pradėti rinktis vaidmenis filmuose, skirtuose ne vien paaugliams.

1986 m. Demi debiutavo teatre.

1990 m. filmas „Vaiduoklis“, kuriame ji vaidino kartu su Patrick Swayze ir Whoopi Goldberg, tapo viena populiariausių tų metų juostų, o Demi pelnė Auksinio gaublio nominaciją geriausios aktorės kategorijoje.
Vėliau sekė filmai „Mėsininko žmona“ (199 m.), „Geri vyrukai“ (1992 m.), „Nepadorus pasiūlymas“ (1993 m.), „Demaskavimas“ (1994 m.) kurie padėjo Demi tapti geriausiai apmokama Holivudo aktore: už pasirodyme filme „Prisiekusioji“ 1996 m. ji už dirbo 7 mln. JAV dol., o už „Striptizą“ – net 12,5 mln. Nors pastarasis buvo komerciškai sėkmingas, juosta buvo įvertinta kaip „niekalas“.

1996 m. jos vaidmuo kanalo HBO miniseriale „If These Walls Could Talk“ buvo įvertintas antrąja Auksinio gaublio geriausios aktorės nominacija.

1997 m. pasirodęs režisieriaus Ridley Scott filmas „Eilinė Džeinė“ buvo gana sėkmingas, Demi reputacija dėl jos įgeidžių filmavimų metu gerokai suprastėjo, be to, ji atsisakė vaidmens filme „Kol tu miegojai“ dėl pernelyg mažo atlyginimo. Vaidmenį šioje juostoje vėliau gavo Sandra Bullock.

Po epizodinio vaidmens režisieriaus Woody Allen filme „Išvarstytas Haris“, Demi persikraustė iš Holivudo į Aidaho valstiją, kad galėtų daugiau laiko praleisti su šeima.

Į kiną ji grįžo po trejų metų pertraukos su vaidmeniu juostoje „Du gyvenimai“ (2000 m.). Atsiliepimai apie filmą buvo gana palankūs, tačiau Demi vėl pasitraukė iš kino.

2003 m. Demi pasirodė filme „Griausmingi Čarlio angelai“, tačiau po jo vėl sekė trejų metų pertrauka, kol 2006 m. ji, kartu su savo vyru Ashton Kutcher ir kitomis Holivudo įžymybėmis nusifilmavo juostoje „Bobis“.

Nuo tada Demi kiekvienais metais pasirodo viename ar dviejuose filmuose.

 Asmeninis gyvenimas 

225px|thumb|right|Demi Moore ir Bruce Willis
225px|thumb|right|Demi Moore ir Ashton Kutcher

Demi Moore buvo ištekėjusi 3 kartus.

Pirmasis jos vyras (1980–1985) buvo muzikantas Freddy Moore, vyresnis už ją 12 metų. Demi pasiliko jo pavardę, nes jau buvo ja žinoma kaip aktorė.

Vėliau ji susižadėjo su aktoriumi Emilio Estevez, tačiau vestuvės neįvyko.

1987 m. Demi ištekėjo už aktoriaus Bruce Willis, pora susilaukė trijų dukterų: Rumer, Scout ir Tallulah, tačiau 2000 m. jie išsiskyrė.

2003 m. Demi pradėjo susitikinėti su 16 metų jaunesniu aktoriumi Ashton Kutcher, su kuriuo 2005 m. susituokė. 2012 m. pabaigoje pora paskelbė apie skyrybas.

Demi dukra Rumer Willis tapo aktore, ji vaidino kartu su Demi filme „Striptizas“.

 Filmografija 

 Metai  Lietuviškas pavadinimas  Originalus pavadinimas  Vaidmuo 1988  Septintasis ženklas  The Seventh Sign  Abby Quinn 1989  Mes ne šventieji  We’re No Angel  Molly 1990  Vaiduoklis  Ghost  Molly Jensen 1991  Mėsininko žmona  The Butchers Wife  Marina Lemke 1991  Vien bėdos  Nothing But Trouble  Diane Lightson 1992  Geri vyrukai  A Few Good Men  LCDR JoAnne Galloway 1993  Nepadorus pasiūlymas  Indecent Proposal  Diana Murphy 1994  Demaskavimas  Disclosure  Meredith Johnson 1995  Raudonoji raidė  The Scarlet Letter  Hester Prynne 1995  Dabar ir visados  Now And Then  Samantha Albertson 1996  Striptizas  Striptease  Erin Grant 1996  Prisiekusioji  The Juror  Annie Laird 1997  Eilinė Džein  G. I. Jane  Jordan O’Neil 1997  Benarstant Harį  Deconstructing Harry  Helen 2000  Du gyvenimai  Passion Of A Mind  Martha Marie 2003  Griausmingieji Čarlio angelai  Charlie’s Angels: Full Throttle  Madison Lee 2006  Prieblanda: gyvenimas po mirties  Half Light  Rachel Carson 2006  Bobis  Bobby  Virginia Fallon 2006  Annie Leibovitz: gyvenimas pro objektyvą  Annie Leibovitz: Life Through a Lens  Allegra 2007  Kas jūs, pone Bruksai?  Mr. Brooks  Detektyvė Tracy Attwood 2009  Bunraku  Bunraku  Alexandra 2009  Džounsai  The Joneses  Kate Jones 2011  Rizikos riba  Margin Call  Sarah Robertson 2012  L.O.L  LOL  Anne 2013  Labai geros merginos  Very Good Girls  Kate

 Šaltiniai 

Kategorija:JAV aktoriai